

ПРЕДЛОГ

 Врз основа на член 14, став 1, точка 10 и 40 од Статутот на Општина Крива Паланка , (Службен гласник на Општина Крива Палaнка бр.8/2010, 12/2010, 8/2014, 02/2018, 03/2019, 08/2021, 01/2023, 05/2023, 14/2023, 05/2024, 09/2024), Советот на Општина Крива Паланка на седницата одржана на ден година -------.2024 донесе

# **ПРОГРАМА**

**За активностите на Општина Крива Паланка од областа на спорт за 2025 година**

1. **ВОВЕД**

Спортот и здравите навики се клучни за правилен развој на младите генерации. Водена од ова начело општината во последните години дава големо значење и фокус на правилен развој на младите луѓе и создавање на услови за креирање и одржување на креирање на здрави генерации. Програмата е изработена во согласност со Зоканот за локална самоуправа, Законот за младинско учество и младински политики, а имплементирани се и одредби и од Законот за еднакви можности на мажите и жените и во неа се утврдуваат и целите на политиката на Општина Крива Паланка во делот на спортот, особено младите и креирање на здрави генерации. Програмата за активности во областа на спортот во Општина Крива Паланка за 2024 година дава можност на локалните спортски клубови да предлагаат сопствени програмски активности преку јавен повик и да добијат финансиска подршка од Буџетот на општината. Изборот на програмските активности ќе го вршат комисии формирани со акт на Градоначалникот на Општина Крива Паланка врз основа на критериуми и правилници, а висината на доделените средства ќе се одредат со одлука донесена од страна на Советот на Општина Крива Паланка.

Со програмата се зајакнува улогата на училишните спортови и развој на здравите навики кај учениците преку поддршка на сојузот на училишни спортови

Дополнително, преку оваа програма се обезбедуваат стипендии за ученици и ученички - талентирани спортисти и спортистки од основните и средното училиште во градот преку јавен повик за доделување на буџетски средства за стипендирање на талентирани ученици – спортисти.

Општината во рамки на програмата дава еднаков пристап на сите, со правилна распределба на локалните клубови со машки и женски членови, но дополнително дава можност за вклучување и на лицата со попреченост, кои ќе можат да бидат дел од активностите кои општината ги организира, со единствена цел овозможување на еднаков пристап за сите граѓани.

# ЦЕЛИ НА ПРОГРАМАTА

Основни цели на Програмата за активностите на Општина Крива Паланка во областа на спорт во 2025 година се:

* зголемено учество на општината во процесот на организирање и збогатувањето на спортско-рекреативниот живот на локалните граѓани и граѓанки;
* стимулација на развој и унапредување на училишните спортови, преку давање на поддршка и зголемување на улогата на училишните спортови;
* создавање услови за реализирање на спортско-рекреативните активностина граѓаните, жените и мажите, девојчињата и момчињата, особено младите издруженијата на граѓани од областа на спортот;
* подршка и афирмација на сите спортски клубови и поединци кои постигнуваат успех во Република Северна Македонија и надвор од неа;
* создавање на услови за меѓународна соработка и промоција на локалниот спорт и вмрежување во меѓународни рамки

# AКТИВНОСТИ

 Активностите во областа на спортот Општина Крива Паланка ќе бидат фокусирани на поттикнување и поддршка во процесот на остварувањето на целите на оваа Програма, а тие се воглавном:

* Доделување на стипендии за талентирани ученици/чки – спортисти/ки од основните и средното училште во општината за 2025 година,
* Финансиска поддршка на програмски активности на спортски здруженија и спортски клубови со седиште во Општина Крива Паланка,
* Организирање на спортски настани манифестации од интерес на општината и на локалната заедница, со фокус на младите луѓе, со активно вклучување сите локални спортски работници,
* Поддршка на развојот на училишните спортови во градот и мотивирање на стручниот кадар и наставниците/професорите за понатамошен развој и унапредување на спортот
* понатамошно обезбедување на расположивост и поволни услови за користење на сите објекти за спорт и рекреација во надлежност на општината,

 Во програмата за развој на спортот за 2025 година, активностите се поделени на:

**1. Активности од областа на спортот и физичката култура**

|  |  |  |  |  |  |
| --- | --- | --- | --- | --- | --- |
| **Активност**  | **Носител на активноста** | **Предвиден период на имплементација** | **Вкупно предвидени средства** | **Извор на финансирање/ Буџетско конто** | **Родови индикатори** |
| Стипендирање на талентираниспортистииспортистки кои сеученици/ученичкиво основно исредно образование | Општина Крива Паланка | Септември / Oктомври | 480.000,00 | Буџет на општина Крива Паланка464120 LO | Број на доделениСтипендии воОсновно и средноучилиште,разделени по пол |

**2. Училишен спорт**

|  |  |  |  |  |  |
| --- | --- | --- | --- | --- | --- |
| **Активност**  | **Носител на активноста** | **Предвиден период на имплементација** | **Вкупно предвидени средства** | **Извор на финансирање/ Буџетско конто** | **Родови индикатори** |

|  |  |  |  |  |  |
| --- | --- | --- | --- | --- | --- |
| Организирање на настан „ФУДБАЛ ЗА СИТЕ“ |  | Август | 150.000,00 | Буџет на Општина Крива Паланка464990Други спонзори/донатори | Пол по % од вкупниот број на дечиња-учесници на настанот |
| Организирање на Општински Крос |  | Mај | 50.000,00 | Буџет на Општина Крива Паланка464990Други спонзори/донатори | Пол по % од вкупниот број на дечиња-учесници на настанот |

**3. Поддршка на програмски активности на локални спортски клубови и здруженија**

|  |  |
| --- | --- |
| **Име на спортски клуб или здружение** | **Вкупно доделени средства од буџетот** **(во МКД)**  |
| Извиднички одред Наум Наумовски -Борче |  |
| Кошаркарски клуб Крива Паланка |  |
| Кик бокс клуб ПАТРИОТ |  |
| Пинг-понг клуб Крива Паланка |  |
| ФК Академија Осогово 2022 |  |
| ВАДО РЈУ Карате клуб ШАМПИОН |  |
| Пинг-понг клуб КРИВА ПАЛАНКА 2007 |  |
| КМФ ОСОГОВО 2022 |  |
| Шаховски клуб ТИМ АН ПАСАН |  |
| ЗСР Риболовен клуб МРЕНА |  |
| **ВКУПНО** |  |

 Средствата наменети за спортските клубови, здруженија и училишниот спорт ќе се доделуваат во тек на годината, по доставено барање од страна на спортскиот субјект и потпишување на Договор за финансиска поддршка со општината, со што спортските субјекти имаат обврска за поднесување на извештаи за реазлизација до крајот на тековната година.

# ФИНАНСИРАЊЕ

Средствата за реализирање на Програмата на Општина Крива Паланка за активностите во областа на спортот за 2025 година, во вкупен износ од **3.000.000 денари** се обезбедуваат од Буџетот на Општина Крива Паланка за 2025 година и тоа од Програма - спорт и рекреација, потпрограма LO потставка 464120, потставка 464990, потставка 425990 и потставка 423990.

1. **СПРОВЕДУВАЧ НА ПРОГРАМАТА**

 Спроведувањето на Програмата на Општина Крива Паланка во областа на спортот за 2025 година е во надлежност на Градоначалникот на Општина Крива Паланка, преку Секторот за правни работи, јавни дејности и поддршка на градоначалникот/ Одделение за јавни дејности.

1. **ЗАВРШНА ОДРЕДБА**

 Програмата стапува на сила со денот на донесувањето, истата ќе се објави во Службен гласник на Општина Крива Паланка, а ќе се применува од 01.01.2025 година.

|  |  |
| --- | --- |
| Број 09-.2024 гКрива Паланка | СОВЕТ НА ОПШТИНА КРИВА ПАЛАНКА  ПРЕТСЕДАТЕЛ, **Изабела Павловска с.р.** |